گەیتن ماتەرازۆ
گەیتانۆ جۆن 'گەیتن' ماتەرازۆی سێیەم (؛ ؛ )، (لەدایکبووی ٨ی ئەیلوولی ٢٠٠٢) ئەکتەر و گۆرانیبێژێکی ئەمریکییە. یەکەم کاری ڕۆڵگێڕانی لە ستەیجی بڕۆدوەی بوو بەڕۆڵی بینجامین لە Priscilla, Queen of the Desert و ڕۆڵی گاڤرۆچی لە Les Misérables. ناوبراو ڕۆڵی دەستن ھێندرسن دەگێڕێت لە زنجیرەی نێتفلیکسی  خەیاڵی زانستیی ترسناکی شتە نامۆکان، و پێشکەشکاری پڕۆگرامی کورتی Prank Encountersی نێتفلیکسە.

ژیانی سەرەتایی 
گەیتن لە کۆنێکتیکەت لەدایکبووە، بۆ گەیتانۆ و ھیذەر ماتەرازۆ، بەڵام لە ڵیتڵ ئێگ ھاڕبەر، نیوجێرزی گەورە بووە، و لە قوتابخانەی پاینڵاندی ئایینی ناوەندی لە تەکەڕتن، نیوجێرزی خوێندوویەتی. ئەو برا و خوشکێکی ھەیە، خوشکەکەی، سابرینا، کە لە خۆی گەورەترە و براکەشی، کاڕمێنا، کە لە خۆی بچووکترە.

بە منداڵی، گەیتن زۆر بەژداری لە ھونەردا کردووە، بە تایبەتی گۆرانی گووتن. ئەو ڕاھێنانی دەنگی لە سەنتەری نواندنی ھونەری ستارڵایت لە نیوجێرزی ئەنجام داوە. لە ٢٠١١ دا، لە پێشبڕکێیەکی گۆرانی گووتندا بەژداری کردوو بوو بە سێھەم بە گۆرانییە سۆڵۆکەی «بێن» لە پێشبڕکێی ھونەرەکانی ستارپاوەر لە ئەنکازڤیڵ، کۆنێکتیکەت.

ژیانی تایبەتی 
گەیتن بە ڕەچەڵەک ئیتاڵییە.

گەیتن بە نەخۆشیی cleidocranial dysostosis (CCD)ەوە لەدایکبووە، کە نەخۆشییەکە کە بە زۆری کار لە ئێسقان و ددان دەکات، کە وایان لێدەکات کە بەجوانی گەشە نەکەن و تێکبچن، کە خۆشی باسی کردووە، و باسی یەکێک لە نەشتەرگەرییەکانیشی کردووە، لە تەمەنی ١٤ ساڵیدا، ددانە تێکچووەکانی لابران. دوای ئەوەی کە ھەڵبژێردرا بۆ شتە نامۆکان بۆ ڕۆڵی دەستن ھێندرسن، نەخۆشییەکەی لەگەڵ چیرۆکی کارەکتەرەکەدا تێکەڵکرابوو. ئەو ددانی دەستکرد بەکارئەھێنێت.
ناوبراو ڕوەکییە.

کاری خێرخوازی 
گەیتن پلاتفۆرمەکانی بۆ ھۆشدارکردنەوەی نەخۆشیی CCD و بۆ کاری خێرخوازیی ڕێکخراوی CCD Smiles بەکاردێنێت، کە ڕێکخراوێکە پارەی نەشتەرگەری ددانی CCD بۆ کەمدەرامەتەکان دەدات. ھەروەھا گەیتن دەستیکردووە بە بەرھەمھێنانی زنجیرە تی شێرتێک کە داھاتەکەی بۆ CCD Smiles دەڕوات. لە تۆڕە کۆمەڵایەتییەکانیدا، گەیتن بە فۆڵۆوەرەکانی دەڵێت کە چۆن پارە ببەخشن ڤە CCD Smiles و ھەندێک ئیڤێنت ڕێکدەخات کە خۆیشی تێیدا بەشداردەبێت. لە تشرینی دووەمی ٢٠١٧دا، خوشکەکەی کەمپینێکی لە فەیسبووکدا دەستپێکرد بۆ پەیداکردنی پارە بۆ ڕێکخراوەکە.

فیلمۆگرافی

موزیک ڤیدیۆ

ستەیج

خەڵات و پاڵێوراوەکان

سەرچاوەکان

بەستەرە دەرەکییەکان 
 
 

ئەکتەرەکانی پیاوی ئەمریکیی سەدەی ٢١ەم
ئەکتەرەکانی تەلەڤیزیۆنی پیاوی ئەمریکی
ئەکتەرەکانی شانۆی پیاوی ئەمریکی
ئەمریکییەکانی بە ڕەگەز ئیتالی
زیندووان
لەدایکبووانی ٢٠٠٢
ئەکتەرەکانی فیلمی پیاوی ئەمریکی
ئەکتەرانی دەنگی پیاوی ئەمریکی
براوەکانی خەڵاتی شۆرتی
مناڵە کوڕە ئەکتەرە ئەمریکییەکان